KSL ราคาสะท้อนปัจจัยลบปีนี้ไปแล้วแนะทยอยสะสมเป้าหมาย 5.30 บาท
แนวโน้มราคาน้ำตาลล่วงหน้าในปี 59 ที่เริ่มทรงตัว เพราะอุตสาหกรรมน้ำตาลโลกในปี 59 มีแนวโน้มผลผลิตน้ำตาลต่ำกว่าความต้องการ และผู้ส่งออกน้ำตาลไทยน่าจะได้ประโยชน์จากค่าเงินบาทอ่อนค่า น่าจะทำให้ผลการดำเนินงานในปี 59 มีการเติบโต และราคาหุ้นที่ปรับตัวลงอย่างต่อเนื่องน่าจะสะท้อนปัจจัยลบในปีนี้ไปหมดแล้ว แนะนำทยอยสะสม KSL ด้วยราคาเป้าหมายปี 59 ที่ 4.50-5.30 บาท
16 ก.ย. 2558

บล.โนมูระ พัฒนสิน ระบุในบทวิเคราะห์ (16 ก.ย.) ว่า บริษัท น้ำตาลขอนแก่น จำกัด (มหาชน) หรือ KSL มีมุมมองเป็นกลางต่อการประกาศงบไตรมาส 3/585 เพราะกำไรสุทธิต่ำกว่าคาด 30% แต่แนวโน้มราคาน้ำตาลล่วงหน้าในปี 59 ที่เริ่มทรงตัว เพราะอุตสาหกรรมน้ำตาลโลกในปี 59 มีแนวโน้มผลผลิตน้ำตาลต่ำกว่าความต้องการ และผู้ส่งออกน้ำตาลไทยน่าจะได้ประโยชน์จากค่าเงินบาทอ่อนค่า น่าจะทำให้ผลการดำเนินงานในปี 59 มีการเติบโต และราคาหุ้นที่ปรับตัวลงอย่างต่อเนื่องน่าจะสะท้อนปัจจัยลบในปีนี้ไปหมดแล้ว
แนะนำทยอยสะสม KSL ด้วยราคาเป้าหมายปี 59 ที่ 4.50-5.30 บาท ซึ่งมีแนวโน้มปรับลงจากราคาเป้าหมายปัจจุบันที่ 5.30 บาท เนื่องจากกำไรสุทธิ 9 เดือน ปี 58  คิดเป็น 70% ของประมาณการทั้งปี นับว่าเป็นระดับที่ต่ำเกินไป ทั้งนี้เราคาดว่าจะได้รับข้อมูลเพิ่มเติมใน analyst meeting วันที่ 18 กันยายน